इस अवसर पर, मुख्यमंत्री ने राष्ट्रीय टीम में योगदान देने वाले उत्तर प्रदेश के क्रिकेटर आर पी सिंह और प्रवीण कुमार को स्मृति चिन्ह और शाल भेंटकर सम्मानित किया। उत्तर प्रदेश सरकार ने सोमवार को इकाना अन्तर्राष्ट्रीय क्रिकेट स्टेडियम का नाम बदल कर ‘‘भारत रत्न अटल बिहारी बाजपेयी अन्तर्राष्ट्रीय क्रिकेट स्टेडियम’’ किये जाने की स्वीकृति प्रदान कर दी थी। लखनऊ विकास प्राधिकरण, इकाना स्पोर्टस सिटी प्रा0लि0 एवं जी0सी0 कन्स्ट्रक्शन एवं डेवलपमेन्ट इण्टस्ट्रीज प्रा0लि0 के मध्य हुये एग्रीमेंट में दी गयी व्यवस्था के परिप्रेक्ष्य में यह निर्णय लिया गया है।